Document ID: 31998R1325

ΚΑΝΟΝΙΣΜΟΣ (ΕΚ) αριθ. 1325/98 ΤΗΣ ΕΠΙΤΡΟΠΗΣ της 25ης Ιουνίου 1998 που τροποποιεί τον κανονισμό (ΕΚ) αριθ. 884/98 για την πώληση, με τιμή που καθορίζεται κατ' αποκοπήν εκ των προτέρων, βοείου κρέατος που κατέχεται από ορισμένους οργανισμούς παρέμβασης για να μεταποιηθεί στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2634/97 (2), και ιδίως το άρθρο 7 παράγραφος 3,
Εκτιμώντας:
ότι ο κανονισμός (ΕΚ) αριθ. 884/98 της Επιτροπής, της 24ης Απριλίου 1998, για την πώληση, με τιμή που καθορίζεται κατ' αποκοπή εκ των προτέρων, βοείου κρέατος που κατέχεται από ορισμένους οργανισμούς παρέμβασης για να μεταποιηθεί στην Κοινότητα (3) προβλέπει πώληση από αποθέματα παρέμβασης που βρίσκονται σε διάφορα κράτη μέλη 7 ότι οι ποσότητες και οι τιμές που καθορίζονται σε αυτόν τον κανονισμό πρέπει να τροποποιηθούν για να ληφθούν υπόψη τα αποθέματα που έχουν ήδη πωληθεί 7 ότι, για να βελτιωθεί η πρόσβαση στο βόειο κρέας, πρέπει να επιτραπεί μεγαλύτερη ελαστικότητα του συστήματος καθορισμού των τιμών 7 ότι πρέπει να τροποποιηθεί αναλόγως ο κανονισμός (ΕΚ) αριθ. 884/98 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 884/98 τροποποιείται ως εξής:
1. Στο πρώτο εδάφιο του άρθρου 1 παράγραφος 1, στην πρώτη περίπτωση, οι όροι «1 000 τόνοι εμπρόσθιων τεταρτημορίων με κόκαλα που κατέχονται από τον αυστριακό οργανισμό παρέμβασης» αντικαθίστανται από τους όρους «2 000 τόνοι εμπρόσθιων τεταρτημορίων με κόκαλα που κατέχονται από τον αυστριακό οργανισμό παρέμβασης» 7 στην ενδέκατη περίπτωση οι όροι «3 000 τόνοι βοείων κρεάτων χωρίς κόκαλα που κατέχονται από τον ιρλανδικό οργανισμό παρέμβασης» αντικαθίστανται από τους όρους «4 000 τόνοι βοείων κρεάτων χωρίς κόκαλα που κατέχονται από τον ιρλανδικό οργανισμό παρέμβασης», στη 13η περίπτωση, οι όροι «3 000 τόνοι βοείων κρεάτων χωρίς κόκαλα που κατέχονται από το γαλλικό οργανισμό παρέμβασης» αντικαθίστανται από τους όρους «4 000 τόνοι βοείων κρεάτων χωρίς κόκαλα που κατέχονται από το γαλλικό οργανισμό παρέμβασης» και στη 14η περίπτωση, οι όροι «3 500 τόνοι βοείων κρεάτων χωρίς κόκαλα που κατέχονται από τον οργανισμό παρέμβασης του Ηνωμένου Βασιλείου» αντικαθίστανται από τους όρους «5 000 τόνοι βοείων κρεάτων χωρίς κόκαλα που κατέχονται από τον οργανισμό παρέμβασης του Ηνωμένου Βασιλείου».
2. Στο άρθρο 5 παράγραφος 2, το ποσό «1 700» στην τρίτη περίπτωση αντικαθίσταται από το ποσό «1 800». Στην τέταρτη περίπτωση το ποσό «1 500» αντικαθίσταται από το ποσό «1 600».
3. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουνίου 1998.

Labels: 3
2
17
18